Seoses  kaalu tõusuga pean endale ausalt tunnistama, et see on nii umbes grammikese võrra hakanud mind häirima ka mu sekssuhetes. Ehk siis loksutanud mu niigi habrast sisemist enesekindlust füüsilise atraktiivsuse osas. Sest kas ma tahan või ei, on mu pikemaaegsetele partneritele mu kaalutõus ju üsna nähtav. Muidugi pole keegi veel midagi öelnud, aga nagu teada - ega mehed ei ütlegi seda ühelegi naisele sõnades, nad lihtsalt "hääletavad jalgadega". See sisemine ebakindlus võib olla grammikese mõjutanud ka mu  enesekindlust seksides ning selle suhtes on tõeliselt nauditavast seksist lugupidavad inimesed väga tundlikud. Ennast teades kaldun ebakindlas olukorras äärmustesse laskuma - kas pingutan liiga üle või vastupidi, annan liiga lihtsalt alla/järele. Oma viimase aja suhteid ja nende arenguid analüüsides ma veel erilisi ohumärke ei näe, aga tunnetan neid õhus vaikselt ligi hiilimas.